als_Latn dik_Latn sag_Latn
Futboll Klub Kevitan regjistron një ecuri të jashtëzakonshme në Kategorinë e Tretë Grupi B pasi e mbylli fazën e parë me 11 fitore në po kaq takime. Ekipi kryeqytetas regjistroi një fitore të thellë në javën e fundit kundër Flabinës me rezultatin 15-0. Mziu me 7 gola rezultoi golashënuesi i vërtetë i kësaj sfide ku djemtë e Mark Vatajt nuk hasën asnjë vështirësi për të fituar këtë sfidë. Pas 11 javëve të para, Kevitan mban kryesimin e grupit me 33 pikë dhe një golavarazh prej 76 golash të shënuar dhe vetëm 4 të pësuar.
Në përfundim të fazës së parë, Soni Mziu është shpallur edhe golashenuesi më i mirë i kësaj kategorie me 27 gola të realizuar në vetëm 11 ndeshje. Në këtë mënyrë, skuadra e Kevitan që është krijuar vetëm disa muaj më parë, mbetet kandidatja kryesore për një biletë në Kategorinë e Dytë gjatë sezonit të ardhshëm. Vetëm një javë më parë, Kevitan rrëmbeu i vetëm kreun e klasifikimit pasi mundi 1-0 Bulqizën në përballjen direkte. / Super Sport
als_Latn als_Latn